paragraph_text: The Fame je debitantski studijski album američke pop pjevačice Lady Gage. Izdan je 19. kolovoza 2008., pod pokroviteljstvom izdavačke kuće Interscope Records. Gaga je na albumu surađivala s nekoliko producenata kao što su RedOne, Martin Kierszenbaum i Rob Fusari. Pjesme su inspirirane Gaginom ljubavlju prema slavi, kao i o životu bogatih, te kako na to sve ona gleda. Glazba korijene vuče iz electropopa i synthpopa osamdesetih s mnogo plesnih melodija.